Document ID: 31978R3077

KOMISSION ASETUS (ETY) N:o 3077/78,
annettu 21 päivänä joulukuuta 1978,
kolmansista maista tuotavan humalan mukana seuraavien todistusten ja yhteisön todistusten vastaavuudesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 1170/77(2), ja erityisesti sen 5 artiklan 2 kohdan,
sekä katsoo, että
asetuksen (ETY) N:o 1696/71 5 artiklassa säädetään, että kolmansista maista lähtöisin olevia humalaa ja humalatuotteita voidaan tuoda ainoastaan, jos niiden laatuominaisuudet vastaavat vähintään yhteisössä korjatuille humalille tai humalatuotteille taikka tällaisista tuotteista valmistetuille humalatuotteille vahvistettuja kaupan pitämisen vähimmäisvaatimuksia; siinä säädetään kuitenkin, että näiden tuotteiden katsotaan täyttävän edellä tarkoitetut vaatimukset, jos niiden mukana seuraa alkuperämaan viranomaisten laatima todistus, joka on hyväksytty yhteisöstä peräisin olevien humalan ja humalatuotteiden kaupan pitämisessä vaadittavaa todistusta vastaavaksi,
kolmansista maista lähtöisin olevan humalan tuonnista 21 päivänä joulukuuta 1978 annetussa komission asetuksessa (ETY) N:o 3076/78(3) annetaan säännökset, joita noudattaen edellä tarkoitetut todistukset on laadittava,
Amerikan yhdysvallat, Puola, Bulgaria, Jugoslavia, Kiinan kansantasavalta, T Osekkoslovakia ja Australia ovat sitoutuneet noudattamaan humalan ja humalatuotteiden kaupan pitämiselle säädettyjä vaatimuksia ja valtuuttaneet tietyt laitokset laatimaan vastaavuustodistuksia; tämän vuoksi nämä todistukset olisi hyväksyttävä yhteisön todistuksia vastaaviksi ja niihin liittyvät tuotteet olisi laskettava vapaaseen liikkeeseen, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kolmansista maista tuotujen humalan ja humalasta valmistettujen tuotteiden mukana seuraavat todistukset, jotka tämän asetuksen liitteessä mainittu elin on antanut asetuksen (ETY) N:o 3076/78 säännösten mukaisesti, hyväksytään asetuksen (ETY) N:o 1696/71 2 artiklassa säädettyä todistusta vastaavaksi.
2 artikla
Tämä asetus tulee voimaan 1 päivänä tammikuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1978.

Labels: 7
3
17